Tööjuhend
Sotsiaaltöötaja, projektijuht

1. ÜLDSÄTTED
1.1 Töökoha nimetus: sotsiaaltöötaja, projektijuht projektis „Haapsalu hoolekandeteenuste juurutamine ja arendamine“.
1.2	Töökoht on Haapsalu Sotsiaalmajas.
1.3	Töötajaga sõlmib ja lõpetab töölepingu Sotsiaalmaja direktor.
1.4	Töötaja kuulub Sotsialamaja koosseisu ja allub otseselt Sotsiaalmaja direktorile.
1.5	Sotsiaaltöötaja ja projektijuhi töökohal võib töötada erialase kõrgharidusega isik. 
1.6	Töökoha põhieesmärk on säilitada ja tõsta Sotsiaalmaja klientide elukvaliteeti. Projektijuhi töökoha eesmärk on viia ellu projekt „Haapsalu hoolekandeteenuste juurutamine ja arendamine“.
1.7	Töötaja asenduse haiguse või puhkuse ajal korraldab Sotsiaalmaja direktor. 
1.8	Töötaja juhindub oma tegevuses:
1.8.1	 Eesti Vabariigi seadustest ja valitsuse määrustest, direktori või teda asendava isiku korraldustest ja juhenditest.
1.8.2	 Haapsalu Sotsiaalmaja töökorralduse reeglitest, tuleohutus- ning tööohutusjuhenditest.
1.8.3	 Käesolevast tööjuhendist.
1.8.4	 Muudest kehtivatest eeskirjadest ja normidest.
1.9 Sotsiaaltöötaja asendab teist sotsiaaltöötajat vajadusel. Projektijuht asendab vajadusel teist projektijuhti projektis „Haapsalu hoolekandeteenuste juurutamine ja arendamine“.

2	PÕHIEESMÄRGIST TULENEVAD ÜLESANDED
Sotsiaaltöötaja:
2.1	Koduteenuse osutamise korraldamine, sh sotsiaalhooldajate töö koordineerimine (regulaarsed koosolekud, järelevalve, abi, juhendamine jne), koduteenuse klientidega lepingute sõlmimine, hooldusvajaduse hindamine, suhtlus klientide, nende lähedaste ja koostöövõrgustikuga, lepingute lõpetamine.
2.2	Koduteenuse klientidele suunatud vabatahtliku töö korraldamises osalemine.
2.3	Isikute toimetulekuraskuste ennetamiseks, kõrvaldamiseks või kergendamiseks:
2.3.1	Teenuse osutamine, osutamise korraldamine ja koordineerimine.
2.3.2	Kliendi toetamine konkreetsete toimetulekut takistavate probleemide lahendamisel.
2.3.3	Uute teenuste algatamine ja osutamise korra välja töötamine.
2.4	Kliendi ja tema lähedaste nõustamine.
2.5	Info jagamine, isikule vajaliku teabe andmine sotsiaalsetest õigustest ja seaduslike huvide kaitsmise võimalustest.
2.6	Koduteenuse klientidele rehabiliteerivate, kaasavate ja toetavate tegevuste korraldamine ja läbiviimise korraldamine.
2.7	Osalemine Haapsalu Sotsiaalmaja poolt korraldatavate ürituste läbiviimisel.
Projektijuht
2.8	Projektijuht vastutab projekti tegevuste planeerimise, koordineerimise ning elluviimise eest vastavalt planeeritule, sh teenuste arendamiseks vajalike tegevuste koordineerimise eest.
2.9	Projektijuht korraldab projekti aruandluse ning väljamaksetaotluste koostamist ning esitamist rakendusüksusele.
2.10	Planeerimisega seotud ülesanded:
2.10.1	Projekti läbiviimiseks tegevuskava loomine koos projekti meeskonnaga (peamised kaastöötajad) - eesmärgid, alategevused, tegevusaeg, indikaatorid – oodatavad ja mõõdetavad tulemused, vahehinnangud, lõpphinnangud, vastutajad. 
2.10.2	Kontrollkoosolekute ja muu meeskonnatöö planeerimine. Suhtlus koostööpartneritega, töötajatega, lepingud, nõupidamised – ühtse arusaama loomine projekti protsessidest, dokumentatsioonist. 
2.10.3	Kohtumised kogukonnaga, info jagamine, ootuste ja vajaduste kaardistamine, kokkuvõtete ja ettepanekute tegemine teenuste ja nende arendusvajaduste osas.
2.11	Teostamisega seotud ülesanded: 
2.11.1	Tegevuste läbiviimine/läbiviimise korraldamine vastavalt planeeritud ajakavale ja eelarvele. 
2.11.2	Teenuste arendamise tegevuste koordineerimine. 
2.11.3	Projekti ja teenuste dokumentatsiooni korrashoid (nõuetele vastavuse tagamine, kogumine, säilitamine). 
2.11.4	Suhtlus rakendusüksusega, aruannete ja väljamaksetaotluste koostamine ja esitamine. 
2.11.5	Info jagamine elanikkonnale/kogukonnale projekti ning teenuste osas (kohalikus lehes, KOV ja sotsiaalmaja kodulehel, LV teatajas regulaarselt (nt 2 x aastas), voldikud).
2.12	Kontrollimise/uurimise/hindamisega seotud ülesanded: 
2.12.1	Projekti ja teenuste dokumentatsiooni järelevalve. 
2.12.2	Teenuse protsesside üle järelevalve, suhtlus teenuse osapooltega. 
2.12.3	Tegevuste hindamine ja analüüs (eesmärgid, alategevused, tegevusaeg, indikaatorid – oodatavad ja mõõdetavad tulemused, vahehinnangud, lõpphinnangud). 
2.12.4	Kogukonna vajaduste kaardistamine, klientide vajaduste kaardistamine (sh võimalikud uued kliendid). 
2.12.5	Rahulolu ja tagasiside küsitlused 1 x aastas (kliendid, klientide lähedased ehk projekti kasusaajad, võrgustik /koostööpartnerid, töötajate tagasiside). 
2.12.6	Saadud tagasiside analüüs, ettepanekud tööprotsesside parandamiseks ja teenuste kohandamiseks klientide vajadustest lähtuvalt.
2.13	Teenuste osutamisega seotud sisulise dokumentatsiooni vormide koostamine, igakuise aruandluse kogumine töötajatelt, sisulise aruandluse analüüs, aruandluse edastamine rahastajale jms. 
2.14	Teenuse osutamisega seotud suhtlus klientide ja nende lähedastega ning võrgustikuga koduteenusel. 

3.	KOHUSTUSED
Sotsiaaltöötaja kohustub:
3.1	Täitma kõiki direktori või teda asendava isiku seaduslikke korraldusi.
3.2	Täitma rangelt tuleohutuse-, ohutus- ja töökaitsenõudeid.
3.3	Tagama Haapsalu Sotsiaalmaja võimaluste piires kliendile juurdepääsu õigeaegsele ja piisavale abile.
3.4	Osutama/korraldama kliendi vajadustest lähtuvaid ja koordineeritud teenuseid.
3.5	Andma klientidele teavet Haapsalu Sotsiaalmaja poolt osutatavate teenuste tingimuste ja kordade kohta.
3.6	Valmistama ette enda korraldusalas olevaid lepinguid ja muid töödokumente, esitama direktorile allkirjastamiseks ja  muudatusettepanekuid tegema.
3.7	Kliendile lepingu sisu arusaadavalt selgitama.
3.8	Sotsiaalhooldajate töö osas järelevalvet teostama ja puuduste osas info ning ettepanekuid direktorile edastama. 
3.9	 Pidama teenuse saajate üle arvestust.
3.10	 Vastu võtma otsuseid direktori äraolekul, mis nõuavad edasilükkamatut tegutsemist ja lahendamist.
3.11	 Tagama klientide isikuandmete kaitse isikuandmekaitse seaduse ja avaliku teabe seaduse nõuetele vastavalt; hoidma kliendi konfidentsiaalselt delikaatselt ja eraelulist infot.
3.12	 Projektijuht kohustub tagama projekti täitmise vastavalt projekti tegevuskavale ja nõuetele ning projektiga seonduva dokumentatsiooni nõuetele vastavuse. 

4.	ÕIGUSED
4.1	Teha direktorile soovitusi ja ettepanekuid töö tulemuslikkuse tõstmiseks ja paremaks organiseerimiseks.
4.2	Keelduda tööst, milleks ta ei ole väljaõpetatud.
4.3	Nõuda tööks vajalikke töövahendite ja tehnika olemasolu.
4.4	Nõuda tööks vajalikku igakülgset informatsiooni.
4.5	Osaleda töögruppides, komisjonides ja koosolekutel väljaspool Haapsalu Sotsiaalmaja, mis  edendavad Haapsalu linna või Lääne maakonna sotsiaalhoolekannet.
4.6	Nõuda isikukaitsevahendite ja töövahendite olemasolu.
4.7	Saada vajadusel täiendkoolitust tööandja kulul.
4.8	Saada ületöötatud töötundide eest lisatasu või vaba aega.
4.9	Saada puhkepäevadel ja riigipühadel töötatud töötundide eest lisatasu vastavalt Töölepinguseadusele.
4.10	 Käia regulaarselt töötervishoiuarsti vastuvõtul (1x2 aasta jooksul).

5.	VASTUTUS
5.1	Sotsiaaltöötaja-projektijuht vastutab käesoleva tööjuhendiga temale pandud töökohustuste täitmata jätmise või mittenõuetekohase täitmise eest seadusega sätestatud korras.
5.2	Talle usaldatud inventari säästliku ja otstarbeka kasutamise eest.
5.3	Koduteenuse klientidele vajalike vahendite hankimise eest, sh kriisabivahendid.
5.4	Ohutustehnika, töökaitse, tuleohutuse nõuete täitmise eest.